CELEX: 32006D0591
Language: et
Date: 2006-09-01 00:00:00
Title: 2006/591/EÜ: Komisjoni otsus, 1. september 2006 , millega muudetakse otsust 2005/393/EÜ kitsendustega tsoonide osas, mis on seotud lammaste katarraalse palavikuga (teatavaks tehtud numbri K(2006) 3947 all)   (EMPs kohaldatav tekst)

2.9.2006   
            
            
               ET
            
            
               Euroopa Liidu Teataja
            
            
               L 240/15
            
         
      KOMISJONI OTSUS,
   1. september 2006,
   millega muudetakse otsust 2005/393/EÜ kitsendustega tsoonide osas, mis on seotud lammaste katarraalse palavikuga
   (teatavaks tehtud numbri K(2006) 3947 all)
   (EMPs kohaldatav tekst)
   (2006/591/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (1) eriti selle artikli 10 lõiget 4,
   võttes arvesse nõukogu 20. novembri 2000. aasta direktiivi 2000/75/EÜ, milles kehtestatakse erisätted lammaste katarraalse palaviku tõrjeks ja likvideerimiseks, (2) eriti selle artikli 6 lõiget 1, artikli 8 lõike 2 punkti d, artikli 8 lõiget 3, artikli 9 lõike 1 punkti c ja artikli 19 kolmandat lõiku,
   ning arvestades järgmist:
   
               (1)
            
            
               Direktiiviga 2000/75/EÜ on kehtestatud eeskirjad ja meetmed lammaste katarraalse palaviku vastu võitlemiseks ühenduses, sealhulgas ohustatud tsoonide ja järelevalvetsoonide kehtestamine ning loomade kõnealustest tsoonidest väljaviimise keeld.
            
         
               (2)
            
            
               Komisjoni 23. mai 2005. aasta otsusega 2005/393/EÜ lammaste katarraalsest palavikust ohustatud tsoonide ja järelevalvetsoonide ning nendest tsoonidest välja- või läbiveo tingimuste kohta (3) on ette nähtud selliste geograafiliste piirkondade piiritlemine, kus liikmesriigid peavad kehtestama lammaste katarraalsest palavikust ohustatud tsoonid ja järelevalvetsoonid (edaspidi “kitsendustega tsoonid”).
            
         
               (3)
            
            
               Madalmaad, Belgia ja Saksamaa teavitasid komisjoni vastavalt 17., 19. ja 21. augustil 2006 kliinilise katarraalse palaviku juhtumite kahtlustest Madalmaade, Belgia ja Saksamaa lamba- ja veisekasvatusettevõtetes Luksemburgi ja Prantsusmaa piiri lähedal, mis asuvad 50 km raadiuses Kerkradest Madalamaades, kust teatati esimesest võimalikust haigusjuhust.
            
         
               (4)
            
            
               Vältimaks haiguse levikut nekkuspiirkonnast väljapoole võttis komisjon vastu 22. augusti 2006. aasta otsuse 2006/577/EÜ teatavate meetmete kohta lammaste katarraalse palaviku vastu, (4) milles on sätestatud eeskirjad lammaste katarraalsele palavikule vastuvõtlikku liiki loomade ning nende sperma, munarakkude ja embrüote väljaviimiseks nakkuspiirkondadest.
            
         
               (5)
            
            
               Seejärel kinnitas ühenduse referentlabor Pirbrightis (Ühendkuningriik) katarraalse palaviku esinemist ning et kõnealune viirus on serotüüp 8. Sellest serotüübist ei ole Euroopas kunagi varem teatatud.
            
         
               (6)
            
            
               Seda kinnitust silmas pidades tuleks otsust 2005/393/EÜ muuta, lisades sellesse uue kitsendustega tsooni, milles on nakkuspiirkond, ning otsus 2006/577/EÜ kehtetuks tunnistada.
            
         
               (7)
            
            
               Põllumajandustavasid arvesse võttes võib lubada haigusele vastuvõtlike loomade erandkorras väljaviimist asjaomaste pädevate asutuste järelevalve all, kui see ei ohusta haigustõrjemeetmeid.
            
         
               (8)
            
            
               Haiguse edasise leviku vältimiseks tuleks käesolevat otsust viivitamata kohaldada.
            
         
               (9)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2005/393/EÜ muudetakse järgmiselt.
   
               1.
            
            
               Artikkel 2 asendatakse järgmisega:
               “Artikkel 2
               Kitsendustega tsoonide piiritlemine
               Kitsendustega tsoonid piiritletakse I lisas loetletud geograafilistes piirkondades tsoonidena A, B, C, D, E ja F.
               Erandeid kitsendustega tsoonidest väljaviimiskeelu suhtes tehakse ainult vastavalt artiklitele 3, 4, 5 ja 6.
               Kitsendustega tsooni E puhul on mäletsejaliste hulka kuuluvate elusloomade vedamiseks Hispaania ja Portugali vahel nõutav asjaomaste pädevate asutuste luba, mis põhineb kahepoolsel kokkuleppel.
               Kitsendustega tsooni F puhul on lubatud lammaste katarraalsele palavikule vastuvõtlikku liiki loomade ning nende sperma, munarakkude ja embrüote vedamine tsooni piires.
               Artikkel 2a
               Väljaviimiskeelu erandid 20 km tsoonis
               Erandina direktiivi 2000/75/EÜ artikli 6 lõike 1 punktist c tehakse väljaviimiskeelu erand 20 km tsoonis järgmiste loomade puhul:
               
                           —
                        
                        
                           pädeva veterinaarasutuse heakskiidu alusel otse tapamajja saadetavad loomad;
                        
                     
                           —
                        
                        
                           väljastpoolt 20 km tsooni 20 km tsoonis asuvatesse põllumajandusettevõtetesse saadetavad loomad;
                        
                     
                           —
                        
                        
                           pädevate veterinaarasutuste heakskiidul ning nende poolt ette nähtud loomatervishoiutingimuste alusel kitsendustega tsoonis asuvatesse põllumajandusettevõtetesse saatmiseks ettenähtud loomad.”
                        
                     
         
               2.
            
            
               I lisa muudetakse vastavalt käesoleva otsuse lisale.
            
         Artikkel 2
   Otsus 2006/577/EÜ tunnistatakse kehtetuks.
   Artikkel 3
   Käesolevat otsust kohaldatakse alates järgmisest päevast pärast selle avaldamist Euroopa Liidu Teatajas.
   Artikkel 4
   Käesolev otsus on adresseeritud liikmesriikidele.
   
      Brüssel, 1. september 2006
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 224, 18.8.1990, lk 29. Direktiivi on viimati muudetud direktiiviga 2002/33/EÜ (EÜT L 315, 19.11.2002, lk 14).
   
      (2)  EÜT L 327, 22.12.2000, lk 74.
   
      (3)  ELT L 130, 24.5.2005, lk 22. Otsust on viimati muudetud otsusega 2006/572/EÜ (ELT L 227, 19.8.2006, lk 60).
   
      (4)  ELT L 229, 23.8.2006, lk 10.
   
      LISA
      Otsuse 2005/393/EÜ I lisasse lisatakse järgmine tsoon F:
      
         “Tsoon F
         (serotüüp 8)
         Belgia:
         Kogu territoorium
         Prantsusmaa:
         
                      
                  
                  
                     Aisne: ringkonnad: Laon, Saint-Quentin, Soissons, Vervins
                  
               
                      
                  
                  
                     Ardennes: ringkonnad: Charleville-Mézières, Rethel, Sedan, Vouziers
                  
               
                      
                  
                  
                     Marne: ringkonnad: Châlons-sur-Marne, Reims, Sainte-Menehould
                  
               
                      
                  
                  
                     Meurthe ja Moselle: Briey ringkond
                  
               
                      
                  
                  
                     Meuse: ringkonnad: Bar-le-Duc, Commercy, Verdun
                  
               
                      
                  
                  
                     Moselle: ringkonnad: Boulay-Moselle, Metz-Campagne, Thionville-Est, Thionville-Ouest, Metz-Ville
                  
               
                      
                  
                  
                     Nord: ringkonnad: Avesnes-sur-Helpe, Cambrai, Valenciennes.
                  
               Saksamaa:
         Nordrhein-Westfalen
         
                     —
                  
                  
                     Aacheni linn
                  
               
                     —
                  
                  
                     Aacheni kreis
                  
               
                     —
                  
                  
                     Bochumi linn
                  
               
                     —
                  
                  
                     Bonni linn
                  
               
                     —
                  
                  
                     Borkeni kreis
                  
               
                     —
                  
                  
                     Bottropi linn
                  
               
                     —
                  
                  
                     Coesfeldi kreis
                  
               
                     —
                  
                  
                     Dortmundi linn
                  
               
                     —
                  
                  
                     Düreni kreis
                  
               
                     —
                  
                  
                     Düsseldorfi linn
                  
               
                     —
                  
                  
                     Duisburgi linn
                  
               
                     —
                  
                  
                     Ennepe-Ruhri kreis
                  
               
                     —
                  
                  
                     Erfti kreis
                  
               
                     —
                  
                  
                     Euskircheni kreis
                  
               
                     —
                  
                  
                     Esseni linn
                  
               
                     —
                  
                  
                     Gelsenkircheni linn
                  
               
                     —
                  
                  
                     Hageni linn
                  
               
                     —
                  
                  
                     Hammi linn
                  
               
                     —
                  
                  
                     Heinsbergi kreis
                  
               
                     —
                  
                  
                     Herne linn
                  
               
                     —
                  
                  
                     Hochsauerlandi kreis
                  
               
                     —
                  
                  
                     Kleve kreis
                  
               
                     —
                  
                  
                     Kölni linn
                  
               
                     —
                  
                  
                     Krefeldi linn
                  
               
                     —
                  
                  
                     Leverkuseni linn
                  
               
                     —
                  
                  
                     Märkischi kreis
                  
               
                     —
                  
                  
                     Mettmanni kreis
                  
               
                     —
                  
                  
                     Mönchengladbachi linn
                  
               
                     —
                  
                  
                     Mülheim a. d. Ruhri linn
                  
               
                     —
                  
                  
                     Neussi kreis
                  
               
                     —
                  
                  
                     Oberbergischi Kreis
                  
               
                     —
                  
                  
                     Oberhauseni linn
                  
               
                     —
                  
                  
                     Olpe kreis
                  
               
                     —
                  
                  
                     Recklinghauseni kreis
                  
               
                     —
                  
                  
                     Remscheidi linn
                  
               
                     —
                  
                  
                     Rheinisch-Bergischi kreis
                  
               
                     —
                  
                  
                     Rhein-Siegi kreis
                  
               
                     —
                  
                  
                     Siegen-Wittgensteini kreis
                  
               
                     —
                  
                  
                     Soesti kreis
                  
               
                     —
                  
                  
                     Solingeni linn
                  
               
                     —
                  
                  
                     Unna kreis
                  
               
                     —
                  
                  
                     Vierseni kreis
                  
               
                     —
                  
                  
                     Weseli kreis
                  
               
                     —
                  
                  
                     Wuppertali linn
                  
               Rheinland-Pfalz
         
                     —
                  
                  
                     Ahrweileri kreis
                  
               
                     —
                  
                  
                     Altenkircheni kreis
                  
               
                     —
                  
                  
                     Bernkastel-Wittlichi kreis
                  
               
                     —
                  
                  
                     Birkenfeldi kreisis maanteest B41 põhja pool olev ala
                  
               
                     —
                  
                  
                     Bitburg-Prümi kreis
                  
               
                     —
                  
                  
                     Cochem-Zelli kreis
                  
               
                     —
                  
                  
                     Dauni kreis
                  
               
                     —
                  
                  
                     Koblenzi linn
                  
               
                     —
                  
                  
                     Mainz Bingeni kreisis vallad Breitscheid, Bacharach, Oberdiebach; Manubach
                  
               
                     —
                  
                  
                     Mayen-Koblenzi kreis
                  
               
                     —
                  
                  
                     Neuwiedi kreis
                  
               
                     —
                  
                  
                     Rhein-Hunsrücki kreis
                  
               
                     —
                  
                  
                     Rhein-Lahni kreis
                  
               
                     —
                  
                  
                     Trieri linn
                  
               
                     —
                  
                  
                     Trier-Saarburgi kreis
                  
               
                     —
                  
                  
                     Westerwaldi kreis
                  
               Saarimaa
         
                     —
                  
                  
                     Merzig-Waderni kreisis vallad Mettlach ja Perl
                  
               Hessen
         
                     —
                  
                  
                     Lahn-Dilli kreisis vallad Breitscheid, Diedorf, Haiger
                  
               
                     —
                  
                  
                     Limburg-Weilburgi kreisis vallad Dornburg, Elbtal, Elz, Hadamar, Limburg a. d. Lahn, Mengerskirchen, Waldbrunn (Westerwald)
                  
               
                     —
                  
                  
                     Rheingau-Taunuse kreisis Heidenrodi vald
                  
               Luksemburg:
         Kogu territoorium
         Madalmaad:
         
                     1.
                  
                  
                     Belgia piirist piki Tractaatwegi (N253) põhja suunas, seejärel piki Guido Gezellestraati lääne suunas, seejärel piki Willem de Zwijgerlaani põhja suunas kuni veeni.
                  
               
                     2.
                  
                  
                     Veepiiri mööda kirde suunas, seejärel piki Veerwegi N60 põhja suunas kuni maanteeni A58 (E312).
                  
               
                     3.
                  
                  
                     Piki maanteed A58 lääne suunas kuni Deltawegini (A256).
                  
               
                     4.
                  
                  
                     Piki Deltawegi (A256) põhja suunas kuni veeni.
                  
               
                     5.
                  
                  
                     Piki veepiiri kirde suunas kuni Philipsdamini (N257).
                  
               
                     6.
                  
                  
                     Piki Philipsdami (N257) veepiiri järgides ida suunas kuni Hellegatspleinini (A29/A59).
                  
               
                     7.
                  
                  
                     Piki Hellegatspleini (A29/A59) põhja suunas, seejärel piki Rijkswegi (A29) põhja suunas kuni Ring Rotterdamini (A15).
                  
               
                     8.
                  
                  
                     Piki Ring Rotterdami (A15) lääne suunas kuni maanteeni A16/E19.
                  
               
                     9.
                  
                  
                     Piki maanteed A16/E19 põhja suunas kuni maanteeni A20/E25, piki seda ida suunas kuni maanteeni A12/E30, piki seda kirde suunas kuni maanteeni A27/E231.
                  
               
                     10.
                  
                  
                     Piki maanteed A27/E231 põhja suunas kuni maanteeni A28/E30.
                  
               
                     11.
                  
                  
                     Piki maanteed A28/E30 ida ja kirde suunas kuni maanteeni A1/E30.
                  
               
                     12.
                  
                  
                     Piki maanteed A1/E30 ida suunas kuni Saksamaa piirini.
                  
               
                     13.
                  
                  
                     Piki Saksamaa piiri lõuna suunas, seejärel piki Belgia piiri põhja ja loode suunas kuni Tractaatwegini.”